section_heading: Trenerska karijera
paragraph_text: Nakon umirovljenja ostao je u NK Maribor kao pomoćni trener do 2000. kada je postao glavni trener ove momčadi. Diplomirao je na Fakultetu za šport, a 2003. godine dobio je trenersku PRO licenciju te 2006. godine UEFA PRO licenciju.<ref> sp2010.nzs.si: Matjaž Kek, pristupljeno 14. prosinca 2014. NK Maribor osvojio je titulu prvaka Slovenije 2001., 2002. i 2003. godine dok je Kek bio trener. Međutim klub je 2006. godine pao u financijsku krizu, a kako iste godine nisu uspjeli osvojiti titulu prvaka, Kek je otpušten. Iste godine trenirao je i Slovensku nogometnu preprezentaciju do 15 i 16 godina. 3. siječnja 2007. godine, nakon otpuštanja Branka Oblaka, dolazi na mjesto izbornika Slovenske nogometne reprezentacije. Mnogi su smatrali da je on loš izbor, pogotovo nakon neuspjeha Slovenije u kvalifikacijama za EURO 2008. No, postao je popularan nakon što je Slovenija pobijedila Rusiju u doigravanju i plasirala se na SP 2010. Krajem veljače 2013. godine postao je trenerom HNK Rijeke,<ref>HNK Rijeka: Matjaž Kek novi trener, pristupljeno 14. prosinca 2014. s kojom je 2014. godine osvojio dva pokala, Hrvatski nogometni kup i Hrvatski nogometni superkup. Uz to, dvije sezone zaredom uspijeva se s HNK Rijekom plasirati u grupnu fazu Europske lige. U sezoni 2016./17. je s Rijekom osvojio titulu prvaka Hrvatske i Hrvatski nogometni kup. Dana 6. listopada 2018. godine nakon poraza u Velikoj Gorici u sklopu 10. kola 1. HNL protiv Gorice od 2:1 podnosi neopozivu ostavku na mjestu trenera kluba.<ref>Kek podnio ostavku: "Čuo sam se s Miškovićem, više nisam trener Rijeke", pristupljeno 6. listopada 2018. Nakon 5 godina provedenih u Rijeci, Kek u studenom 2018. po drugi put preuzima klupu nogometne reprezentacije Slovenije.<ref>Matjaž Kek ponovno izbornik Slovenije, pristupljeno 8. prosinca 2018.